
    Oficiul Fitosanitar Prahova                              T: 0244/523191

    Str. Praga, nr. 7                                                 

    Ploiesti, 100172                                   email: ofprahova@anfof.ro
              NR.   600 /O/ 19.04.2023       
BULETIN   DE   AVERTIZARE NR. 13
FOCUL  BACTERIAN  AL  ROZACEELOR ( Erwinia amylovora) 
            

            Este o boala grava produsa de bacteria Erwinia amylovora, in crestere constanta in Romania in ultimii 10 ani. Aceasta boala afecteaza mai ales marul, parul, gutuiul, dar si specii de : Cotoneaster, Pyracantha, Crataegusspp. (paducel), Sorbus (exceptie Sorbus intermedia) –scorus , Eryobotria, Mespilus, Stranvaesia, provocand pierderi mari, atat in livezi, cat si in pepiniere, are viteza de raspandire rapida, boala putand distruge tot pomul in numai trei luni de la infectie. 

            Evolutia bolii cuprinde trei faze, fiecare cu simptome caracteristice: 

     1. Arsura inflorescentelor: – apare primavara devreme, florile infectate se ofilesc, se brunifica si se innegresc. Infectia progreseaza spre peduncul care in final se innegreste. Pe timp calduros si umed din peduncul exudeaza picaturi de lichid. Bacteria trece apoi rapid de la inflorescente la lastari si ramuri. 

     2. Arsura lastarilor: – frunzele se ofilesc si intregul lastar se brunifica (mar si gutui) sau se innegresc (par). Frunzele raman atasate pe pom iar lastarii se incovoaie in forma de “carja”. Pe lastarii bolnavi apar picaturi de exudat alb-pai pana la rosu inchis. Uneori din tesuturile bolnave exudeaza filamente cu aspect de retea vatoasa. 

     3.  Ulceratiile: – se manifesta pe ramuri mai batrane, sarpante si trunchi, provocand leziuni; prin

indepartarea scoartei tesuturile de dedesupt apar maro rosietice. 
      Focul bacterian atacă toate organele pomilor fructiferi (dar nu trebuie confundat pe flori cu atacul de monilioză) .
      Cum se transmite? 

    Uneltele care au fost folosite pentru tăierea pomilor bolnavi pot transmite bacteria către pomii sănătoși atunci când sunt refolosite. De aceea, este foarte important să dezinfectezi foarfecele și fierăstraiele la fiecare utilizare.

Păsările migratoare, insectele și vântul pot contribui, de asemenea, la răspândirea bacteriei care cauzează focul bacterian.

Printre insectele care reprezintă un pericol pentru răspândirea focului bacterian se numără: albinele, viespile, muștele și furnicile. Tocmai de aceea, este important ca stupii de albine să fie poziționați la distanță față de livezile afectate, pentru a nu răspândi boala și către alți pomi fructiferi din vecinătate.

În ceea ce privește factorii meteorologici care favorizează proliferarea bacteriei, trebuie să știti că ploaia contribuie cel mai mult la diseminarea patogenului, urmată de temperaturile ridicate și de umiditatea crescută din atmosferă.

      Important! 

· Efectuarea controalelor pentru detectarea noilor focare, 
· folosirea soiurilor mai putin sensibile, 
· evitarea transportarii materialului contaminat, 
· indepartarea ramurilor cu simptome la o distanta de cel putin 50 cm sub limita prezentei simptomelor si arderea acestora, 
· este importantă dezinfectarea cu alcool sau clor a uneltelor de tăiat. 
· Pentru că insecte, precum albinele, contribuie la răspândirea focului bacterian, este important ca cei care practică apicultura să mute stupii la o distanță considerabilă față de livezi. Însă prevenția începe încă de la sădirea pomilor fructiferi, prin respectarea unei distanțe suficiente între aceștia, astfel încât proliferarea bacteriei și a dăunătorilor să fie redusă la minimum.
              Pentru combatere, va recomandam tratamentul fitosanitar utilizand unul din produsele de mai jos:
1. ALCUPRAL 50 PU – 0,6 kg/ha in 1500 L apa (0,4%) - postfloral la gutui  sau

2.  ALCUPRAL 50 PU – 3,0 kg/ha in 1000 L apa (0,3%) - postfloral la mar si par  sau

3. TRIUMF 40 WG – 2 – 2,5 kg/ha  - gutui, mar, par  sau
4. KOCIDE 2000  – 2,5 kg/ha ( 0,25%) – la mar, par  sau
5. CHAMP 77 WG  – 2,0 kg/ha  ( 0,2%) - la mar   sau
6. LUNA CARE 71,6 WG – 3,0 kg/ha – la mar, par                                                                    
                                                    sau alte produse de protectia plantelor omologate.
       Atentie !!! Tratamentele se repeta imediat dupa fiecare ploaie.

Luati masurile ce se impun pentru protectia mediului inconjurator.

Respectati cu strictete normele de lucru cu produse de protectia plantelor, pe cele de securitate a muncii, de protectie a albinelor si a animalelor.

          In conformitate cu prevederile legale, se va respecta legislatia nationala in vigoare respectiv: Ordonanta Guvernului nr. 4/1995, Ordonanta Guvernului nr. 41/22.08.2007, Ordinul comun nr. 45/1991 al Ministerului Agriculturii si Alimentatiei, nr. 1786/TB/1991 al Ministerului Transporturilor, nr. 68/05.02.1992 al Ministerului Mediului, nr. 15b/3404/08.11.1991 al Departamentului pentru Administratie Locala si nr. 127/21.10.1991 al Asociatiei Crescatorilor de Albine din Romania privind unele masuri pentru protectia familiilor de  albine impotriva intoxicatiilor cu pesticide, veti lua toate masurile ce va revin, mai ales in perioada de “ inflorire’, pentru a asigura protectia familiilor de albine. 
                 ATENTIE!!!
         Agricultorii care prin activitatea lor depoziteaza, manipuleaza si utilizeaza produse de protectie a plantelor au urmatoarele obligatii:

1. Sa utilizeze numai produse de protectie a plantelor omologate de Comisia Nationala de Omologare a Produselor de Protectie a Plantelor;

2. Sa utilizeze produsele de protectie a plantelor doar in scopul pentru care acestea au fost omologate si numai in conformitate cu instructiunile de utilizare;

3. Produsele de protectie a plantelor clasificate ca fiind foarte toxice (T+) si toxice (T) vor fi utilizate numai de persoanele juridice care detin autorizatie pentru utilizarea acestor produse;

4. Sa nu aplice tratamente cu produse de protectie a plantelor in zonele de protectie a resurselor de apa, in zonele de protectie sanitara si ecologica, precum si in alte zone protejate stabilite in conditiile legii;

5. Sa respecte conditiile de depozitare, manipulare si utilizare a produselor de protectie a plantelor in exploatatiile agricole, asa cum sunt prevazute la cap. VI pct. 6.3 – 6.7 din Codul de bune practici in ferma, aprobat prin Ordinul ministrului mediului si gospodarii apelor nr. 1.234/2006.

   Cerinte obligatorii pentru  fermieri: Conform Hotararii 1230 din 12 Decembrie 2012, art.67, privind  stabilirea  unor  masuri  pentru aplicarea prevederilor Regulamentului (CE) nr. 1.107/2009  al  Parlamentului  European,   utilizatorii profesionisti de produse de protectie a  plantelor au  obligatia sa pastreze pentru o perioada de cel putin 3 ani,   evidenta produselor  de protectie a plantelor pe care le utilizeaza.

In registrul in care tin evidenta produselor de protectie a plantelor se va specifica:

· denumirea produsului de protectie a plantelor;

· momentul  aplicarii;

· doza  utilizata;

· zona si cultura pentru care s-a folosit produsul de protectie  a plantelor.

    La cerere, utilizatorii  profesionisti pun la dispozitia  inspectorilor  fitosanitari  informatiile   relevante  din   evidentele   respective.

 Nerespectarea de catre utilizatorii profesionisti a prevederilor art. 67 alin.(1) din Regulamentul  (CE) nr. 1.107/2009,   privind mentinerea evidentei pe o perioada de cel putin 3 ani a produselor de protectie a plantelor pe care le utilizeaza  constituie contraventie  si se  sanctioneaza cu amenda  de  la 8000 lei la 10000 lei, conform Hotararii 1230 din 12 decembrie 2012, Art. 3 alin. (1), litera  i.

 Va  alaturam mai jos  modelul  de REGISTRU  pentru  evidenta  tratamentelor cu produse de protectie a plantelor.

Nume şi prenume fermier/soc. comercială...............................................................

Domiciliul fermier/sediul social al societăţii ....................

(Comuna, judeţul)

Ferma (nume/număr, adresa)........................................

REGISTRUL

De evidenţă a tratamentelor cu produse de protecţie a plantelor

	Data efectuării

tratam.

(ziua,luna, anul)
	Cultura

si locul unde

este situat terenul
	Timpul

aplicării fenofaza culturii


	Tratamentul efectuat
	Numele, pre-numele pers.

responsabile
de efectuarea tratamentului, semnătura
	Data

începe-

rii recol-

tării pro-
dusului

agricol
	Nr. si data

document prin care s-a dat în consum populaţiei

	
	
	
	Agentul de dăunare:

Boli/dăună

tori/buruieni
	Denu-

mire

ppp

folosit
	Doza

omolo-gată/doza

folosită
	Supra-

faţa

-ha-

ha
	Canti-

tăţi

utilizate(kg, l)
	
	
	


(Conform Reg. CE nr. 1107/2009, art. 67, (1))

Producătorul agricol numerotează paginile registrului. Pe spatele registrului (pe ultima pagină) se menţionează câte pagini conţine registrul, purtând semnătura (şi ştampila, după caz) fermierului sau administratorului societăţii
                                                    Responsabil prognoza si avertizare,
                                                        Mariana  STEFAN
